Улукбек Марипов

Улукбек Асамидинович Марипов (30-август 1979; Кыргыз-Ата, Ноокат району, Ош облусу, Кыргыз ССРи, СССР) — Кыргызстандык саясий жана мамлекеттик ишмери. Кыргыз Республикасынын Министрлер Кабинетинин Төрагасы (2021). Ага чейин 2021-жылдын 3-февралынан 5-майына чейин Кыргыз Республикасынын премьер-министри болуп иштеген. Марипов премьер-министр болуп дайындалганга чейин Кыргызстандын Эсептөө палатасын жетектеген.

 Өмүр баяны 
Улукбек Асамидинович Марипов 1979-жылы 30-августта Ош облусунун Кыргыз-Ата айылында туулган. Ал Кыргыз Республикасынын эмгек сиңирген дарыгери жана мурунку депутат Асамуддин Мариповдун уулуhttps://24.kg/english/182213_Rally_against_appointment_of_Ulukbek_Maripov_as_Prime_Minister_held_in_Bishkek/. Финансы, кредит жана юриспруденция адистиги боюнча ОшМУнун бүтүрүүчүсү, 2001-2003-жылдары Финансы министрлигинде иштеген. 2003-2005-жылдары Баткен облусунун губернаторунун жардамчысы, андан кийин 2005-жылы парламенттин кеңешчисинин орун басары болгон. 2006-жылга чейин. Ошондой эле он жылдыктын аягына чейин президенттик аппаратта иштеген. 2010-жылы ал Өзгөчө кырдаалдар министрлигинин Эл аралык кызматташуу департаментинин башчысы болуп дайындалган. 2010-2016-жылдары ал президенттик кызматтар менен иштешип, 2015-жылы президенттик аппараттын башчысынын орун басары Алмазбек Атамбаевдин кызмат ордуна көтөрүлгөн. 2016-жылдын 19-мартында Эсеп палатасынын төрагасы болгон жана бул кызматты 2021-жылга чейин аркалап келген.

 Өкмөт башчысы 
Башкаруучу коалиция премьер-министрликке талапкер катары Мариповду тандады. Өкмөттүн курамы 2-февралда жарыяланып, 3-февралда парламент тарабынан бекитилип, ошол эле күнү ант берди. Премьер-министр кызматына киришкенде Марипов Кыргызстандын министрлер кабинетинин санын кыскартып, аткаруу органдарынын саны 22ден 16га чейин кыскарган. Дайындалгандан кийин дароо эле Алма-Атадагы Евразиялык Өкмөттөр аралык Кеңешке (ЕАС) барып, ал жерде Россиянын Өкмөтүнүн Төрагасы Михаил Мишустин, Беларуссиянын премьер-министри Роман Головченкоhttps://24.kg/english/182425_Ulukbek_Maripov_meets_with_Prime_Minister_of_Belarus_Roman_Golovchenko/ жана Армениянын премьер-министри Никол Пашинян менен жолугуштуhttps://www.primeminister.am/en/press-release/item/2021/02/05/Nikol-Pashinyan-Prime-Minister-of-Kyrgyzstan/.

Шилтемелер